
Videók felcímkézése képi tartalom alapján

A kulcsszavas keresés mellett teret hódított a képi tartalom alapú keresés. Ezzel együtt számos kutatás célozza már meg a videók kategorizálását és keresését, szimplán a vizuális tartalmat vizsgálva.
A projekt célja a videó keresés lehetséges módszereinek és alkalmazási lehetőségeinek a bemutatása és értékelése. A metódusokat tekintve egy új szemléletet vizsgál a dolgozat, mégpedig, hogyan lehet szemantikus szegmentálás segítségével egy videót felcímkézni.
Az implementált rendszerben elkészül egy olyan szegmentálási módszer, mely az adott képkocka minden pixelét kategorizálja a szemantikus tartalom alapján. Mivel a videók Microsoft Kinect szenzorral készültek, így bemutatásra kerül, hogyan lehet szegmentálási metódus végeredményét távolság térkép alapján feljavítani. Az elkészített rendszer több nyelv segítségével lett implementálva.



